Etnolochía

A etnolochía (d'o griego ethnos, "pueblo") ye una ciencia social u branca de l'antropolochía que estudeya las diferents poblacions y sociedaz humanas, analizando-ne y acomparando-ne os oríchens, a distribución cheografica, os idiomas, as creyencias y la estructura social. Tien entre os suyos obchectivos a reconstrucción d'a historia humana, a formulación de leis sobre a cultura y o cambio cultural, y a formulación de cheneralizacions sobre a naturaleza humana.

Bien que se la considera adintro d'o campo de l'antropolochía, a etnolochía ye considerata a bels puestos una disciplina cientifica den d'as zaguerías d'o sieglo XVIII, encara que aplicable ta cualsiquier estudio acomparativo de grupos humans.

 Etnologos famosos y destacaus 
 Marc Augé.
 Eudald Carbonell.
 Fritz Graebner.
 Os chirmans Grimm.
 Claude Lévi-Strauss.
 Bronislaw Malinowski.
 Wilhelm Schmidt.

Categoría:Etnolochía